OpenLLM-France/wikimedia huggingface dataset:
# Kiotina bifurcata

Kiotina bifurcata és una espècie d'insecte plecòpter pertanyent a la família dels pèrlids.

## Descripció

* Els adults són de color marró fosc a negre amb el cap i el pronot negres, els ocels molt separats, el pronot amb rugositats, l'abdomen més pàl·lid i les potes i les antenes fosques.
* La longitud de les ales posteriors dels mascles és de 12 mm.
* Ni la femella ni la larva no han estat encara descrites.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: la Xina (Fujian).

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* 1 2 Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# LCI

LCI té els següents significats:
* La Chaîne Info, canal de televisió de França
* Lliga de Comunistes de Iugoslàvia, partit polític històric de Iugoslàvia
* Lliga Comunista Internacional, organització en el si de la IV Internacional
* Lliga Comunista Internacionalista, partit polític històric de Portugal
* Landing Craft Infantry, barca de desembarcament de tropes
# LCI (televisió francesa)

LCI, sigla del seu nom menys usat La Chaîne Info —literalment en francès el canal d'informació— és un canal d'informació francès creat el 24 de juny del 1994 pel grup TF1. Fou el primer canal d'informació francès creat a França i durant molts anys, va ser de pagament, disponible únicament per satèl·lit i cable, alhora també disponible en la plataforma de pagament de la televisió digital terrestre francesa. Malgrat l'arribada de la TDT s'ha mantingut un canal de pagament, tot i fer la competència a iTÉLÉ i BFMTV. El Consell de l'Audiovisual francès en va decidir de la prohibició de transformar-se en un canal gratuït per la TDT, de manera que el grup TF1 en preveia el 2014 el cessament. Del 1994 al 2012 l'eslògan d'LCi fou "l'information continue sur LCI" (informació contínua a LCI) i després del 2012 es trià per "LCI : mieux que savoir, comprendre" (LCI: més que saber-ne, millor entendre). Eslògans que deixen entreveure l'arribada dels altres dos competents directes, iTÉLÉ i BFMTV. El capital del canal és totalment privat i en mans de TF1. El pressupost del 2007 fou d'uns 55 milions d'euros. La seu central es troba a París.

## Referències

* ↑ http://www.europe1.fr/mediacenter/emissions/le-fait-medias-du-jour/videos/lci-ca-continue-2331593

## Vegeu també

* Televisió a Europa
# Nisaya

Nisaya fou una població de l'antiga Pèrsia. El seu nom derivaria de l'accadià Ni-is-sa-a-a, i estava situada a la Mèdia.
Hauria donat nom a la plana Nisaniana esmentada per Heròdot, on Darios I el Gran va derrotar a Smerdis. A l'edat mitjana s'esmenta pels geògrafs àrabs com Nasa o Nisa, al districte de Hamadan, al Djibal.

## Referències

* Enciclopèdia de l'Islam, VII, 967
# Julia Francés

Julia Francès Sáinz de Pablo (Alfaro, 9 de gener de 1879 — El Puerto de Santa María, ??), coneguda com a Hermana Julia, va ser una religiosa de l'ordre de les Carmelites de la Caritat i educadora, filla adoptiva de la ciutat gaditana de El Puerto de Santa María.
Als dinou anys, a Vitòria, Julia Francès va ingressar a la comunitat de les Carmelites de la Caritat; uns anys més tard va ser destinada a Sevilla, a l'escola de la Macarena i el 1928 va arribar a Cadis. El 21 de febrer de 1973 va celebrar 45 anys de docència continuada al Col·legi de les Herrmanas Carmelites de la Caritat d'El Puerto de Santa María i, a la vegada, les seves noces de diamant com a religiosa. Aquell mateix any, el 8 de juny, l'Ajuntament d'El Puerto de Santa María, juntament amb representants de la vida social portuense, van retre-li homenatge per la seva trajectòria i van concedir-li el títol de filla adoptiva de la ciutat.
Julia Francès va dedicar la seva vida a l'educació de nombroses generacions de nenes en una època en què l'educació es considerava pròpia dels homes, de manera que les dones molt sovint només rebien una mínima formació.

## Referències

* 1 2 3 «Hijos Predilectos y Adoptivos de El Puerto de Santa María» (en castellà). [Consulta: 25 gener 2020].
* 1 2 «Colegio Sagrado Corazón». Arxivat de l'original el 2020-01-26. [Consulta: 26 gener 2020].

## Vegeu també

* Santa Joaquima de Vedruna
* Ramona Castany Anglada
* Família carmelita

## Enllaços externs

* Lloc web de les Carmelites de la Caritat Arxivat 2020-01-26 a Wayback Machine.
# Critèrium Internacional de Sétif

El Critèrium Internacional de Sétif és una competició ciclista d'un dia que es disputa als voltants de Sétif (Algèria). La primera edició data del 2014 ja formant part de l'UCI Àfrica Tour, amb una categoria 1.2.

## Palmarès

| Any | Vencedor | Segon | Tercer |
| 2014 | Mouhssine Lahsaini | Mekseb Debesay | Salah Eddine Mraouni |
| 2015 | Mekseb Debesay | Abdelbasset Hannachi | Fayçal Hamza |
| 2016 | Adil Barbari | Abdelkader Belmokhtar | Abdelbasset Hannachi |

## Enllaços externs

* Palmarès a cyclebase.nl
# Mikhaïl Màrkov

Mikhaïl Màrkov (en rus Михаил Герасимович Марков) (Kursk, 17 de juliol de 1938 – Moscou, 5 de maig de 2012) va ser un ciclista soviètic, d'origen rus, que va combinar la carretera amb la pista. El 1967, va guanyar una medalla de plata al Campionat del món amateur de mig fons per darrere de Piet de Wit.

## Palmarès

* 1959
** Campió de la Unió Soviètica en contrarellotge per equips

## Referències

* ↑ Plans, Juan «Resultados - Tras moto amateur». Mundo Deportivo, 28-08-1967 [Consulta: 23 desembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Endangered Species

Endangered Species és el vuitè àlbum d'estudi de la banda estatunidenca Lynyrd Skynyrd i fou publicat l'any 1994. La majoria de cançons són grans èxits del grup junt amb nou material amb la particularitat d'un gran ús d'instrumentalització acústica.

## Llista de cançons

* "Down South Jukin'" − 2:38
* "Heartbreak Hotel (Elvis Presley)" − 4:01
* "Devil in the Bottle" − 3:35
* "Things Goin' On" − 3:00
* "Saturday Night Special" − 3:53
* "Sweet Home Alabama" − 4:01
* "I Ain't the One" − 3:27
* "Am I Losin'" − 4:06
* "All I Have Is a Song" − 3:21
* "Poison Whiskey" − 2:47
* "Good Luck, Bad Luck" − 3:23
* "The Last Rebel" − 5:42
* "Hillbilly Blues" − 3:42

## Personal

* Johnny Van Zant − cantant
* Gary Rossington − guitarra, guitarra acústica
* Mike Estes − guitarra, guitarra acústica
* Leon Wilkeson − baix, baix acústic
* Billy Powell − piano
* Owen Hale − percussió, bateria
* Ed King − guitarra, mandolina, guitarra acústica
* Dale Krantz-Rossington − veus addicionals, cantant
* Debbie Davis − veus addicionals
# Entrada (agricultura)

Entrada, en agricultura, és un terme utilitzat per expressar una aportació o un canvi de l'exterior a l'interior en un sistema o procès agrícola que queda modificat de manera activa. En general es refereix als diferents productes aportats a les terres i als conreus, el terme comprèn fertilitzants; millorants agrícoles de les propietats físiques i químiques del sòl, com són la sorra, la torba o la calç; agroquímics; activadors i retardants de la creixença vegetal (fitohormones); i llavors, que són a la vegada una producció agrícola i un útil de producció.
Des d'un punt de vista més econòmic que tècnic, les entrades designen tots els productes necessaris per al funcionament de l'explotació agrícola que s'han d'adquirir en el mercat exterior. Així s'afegeixen el material i els equipaments, el combustible necessari perquè funcionin els aliments pels animals no produïts en la granja, els medicaments i serveis veterinaris, etc.
Viccionari
# Equilibri (fisiologia)

El sentit de l'equilibri permet a humans i animals caminar sense caure. Alguns animals són millors en això que els humans, per exemple, els gats, que poden caminar sobre una tanca finíssima amb la seva orella interna i la cua per equilibrar.

## Sistema vestibular

El sistema vestibular l'equilibri és determinat pel moviment d'un fluid anomenat endolimfa en els conductes semicirculars, utricle i sàcul.
En interrompre el sentit de l'equilibri es produeixen marejos, desorientació i nàusees. La malaltia de Ménière, una infecció de l'oïda interna o per la cupulolitiasi en el vertigen posicional paroxístic benigne afecten l'equilibri. També pot ser afectat temporalment per moviments ràpids i vigorosos, per exemple, després de donar voltes sobre un mateix.
La majoria dels astronautes senten que el seu sentit de l'equilibri es troba afectat estant en òrbita pel fet que es troben en una caiguda lliure constant. Això causa una forma de mareig anomenada mareig espacial.
El sentit de l'equilibri d'animals invertebrats és completament diferent, i resideix en un altre òrgan anomenat estatòcist, que detecta la posició de petites roques calcàries per determinar cap a on és "dalt".
Viccionari
# Epipsestis

Epipsestis és un gènere de papallones nocturnes de la subfamília Thyatirinae de la família Drepanidae.

## Taxonomia

* Grup d'espècies ornata
** Epipsestis manmaioyangi László & Ronkay, 1999
** Epipsestis ornata (Leech, [1889])
* Grup d'espècies nikkoensis
** Epipsestis nikkoensis (Matsumura, 1921)
* Grup d'espècies castaneata
** Epipsestis bilineata (Warren, 1915) (=Epipsestis acutangula (Warren, 1915))
** Epipsestis castaneata (Warren, 1915)
** Epipsestis peregovitsi Laszlo & G. Ronkay, 2000
* Grup d'espècies dubia
** Epipsestis albicosta Yoshimoto, 1993
** Epipsestis albidisca (Warren, 1888)
** Epipsestis dubia (Warren, 1888)
** Epipsestis longipennis Yoshimoto, 1982
** Epipsestis medialis Yoshimoto, 1982
** Epipsestis mediofusca Yoshimoto, 1982
** Epipsestis meilingchani László & Ronkay, 1999
** Epipsestis niveifasciata Laszlo & G. Ronkay, 2000
** Epipsestis witti Laszlo, G. Ronkay & L. Ronkay, 2007
* Grup d'espècies vastaguncus
** Epipsestis vastaguncus Laszlo & G.Ronkay, 2000
* Grup d'espècies nigropunctata
** Epipsestis bisociata Laszlo & G. Ronkay, 2000
** Epipsestis nigropunctata (Sick, 1941)
** Epipsestis stueningi Yoshimoto, 1988
* Grup d'espècies cortigera
** Epipsestis cortigera Yoshimoto, 1995
** Epipsestis wernyi Laszlo, G. Ronkay, L. Ronkay & Witt, 2007
* Grup d'espècies renalis
** Epipsestis renalis (Moore, 1888)

## Antigues espècies

* Epipsestis griseata (Warren, 1915)
* Epipsestis orbicularis (Moore, 1888)

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Epipsestis» (en anglès). The Global Lepidoptera Names Index [Natural History Museum], 2003.

## Bibliografia

* Savela, Markku. «Epipsestis Matsumura, 1921» (en anglès). Lepidoptera and Some Other Life Forms.
# Eochaid mac Echdach

Eochaid mac Echdach o Eochaid "Angbhaid" mac Echdach' va ser rei dels escots (Eochaid III) de Dál Riata del 726 al 733.
Generalment se'l considera fill d'"Eochu ua Domnaill", és a dir, fill d'Eochaid mac Domangairt mac Domnall Brecc, assassinat el 697 segons els Annals d'Ulster.
Eochaid va ser el pare de dos reis posteriors de Dál Riata: Áed Find i Fergus mac Echdach.

## Regnat

El seu breu regnat s'inclou en un període de lluita pel tron entre els representants del Cenél Gabráin i els del Cenél Loáirn; segons els Sincronismes de Flann Mainistreach, que l'anomena "Eochaid Angbhaid", s'insereix entre els de Selbach mac Ferchair i Dúngal mac Selbaich.
Hi ha tres entrades als anals irlandesos sobre aquest sobirà:
* 726
“Dungal és expulsat del seu regne” (…) “Echach mac Echac comença a regnar”.
* 727
“Trobada d'Irros Foichnae entre Selbach i la família d'Eochaid, nét de Domnall, en la qual cauen molts homes d'Argialla”.
* 733
“Mort d'Echach mac Echac ri Dal Riada”.

## Referències

* ↑ Anderson, 2011, p. 228.
* ↑ Annals d'Ulster, AU 697.4.
* ↑ Fraser, 2009, p. 283, Taula 10.3: Cenél nGabráín (706-741).
* ↑ Annals de Tigernach, AT 726.4.
* ↑ Annals d'Ulster, AU 727.3.
* ↑ Annals de Tigernach, AT 733.5.

## Bibliografia

* Anderson, M. O.. Kings and Kingship in Early Scotland (llibre). John Donald, 2011. ISBN 9781906566302.
* Ashley, Mike. The Mammoth Book of British Kings & Queens (en anglès). Londres: Robinson Londres, 1998. ISBN 1-84119-096-9.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
* Skene, W.F.. Chronicles Of The Picts,Chronicles Of The scots And Other Early Memorials Of Scottich History (en anglès). Kessinger Publishing's, 2007. ISBN 1432551051.
# Ercole contro i tiranni di Babilonia

Ercole contro i tiranni di Babilonia és un pèplum italià dirigit per Domenico Paolella el 1964.

## Argument

De resultes de l'atac al seu vaixell, la reina Hespèria és feta presonera, així com els altres passatgers, pels tres tirans de Babilònia: Assur, Salmanassar i Tanit, la seva germana. Tots tres es preparen per vendre els seus captius com esclaus, ignorant que al lot es troba una reina.

## Repartiment

* Rock Stevens/Peter Lupus: Hèrcules
* Helga Line: Thanit
* Mario Petri: Phaleg rei dels Assiris
* Anna-maria Polani: Hespèria reina dels Hellens
* Livio Lorenzon: Salmanassar
* Tullio Altamura: Assur
* Franco Balducci: Moksor
* Rosy De Leo: l'esclava Gilda
* Andrea Scotti: un jove pastor
* Diego Pozzetto: Behar
* Mirko Valentin: Glicon
* Diego Michelotti: Crissipo
* Eugenio Bottai: Ministre d'Assur
* Emilio Messina: lluitador
* Pietro Torrisi: lluitador
* Gilberto Galimberti: lluitador
* Amerigo Santarelli: lluitador
* Puccio Ceccarelli: lluitador

## Referències

* ↑ «Ercole contro i tiranni di Babilonia». The New York Times.
# Eriovixia

Eriovixia és un gènere d'aranyes de la família Araneidae. Fou descrita el 1951 per Archer. A data de 2017, conté 21 espècies asiàtiques i africanes.

## Taxonomia

Eriovixia comprèn les següents espècies:
* Eriovixia cavaleriei (Schenkel, 1963)
* Eriovixia enshiensis (Yin & Zhao, 1994)
* Eriovixia excelsa (Simon, 1889)
* Eriovixia gryffindori Ahmed, Khalap & Sumukha, 2016
* Eriovixia hainanensis (Yin, Wang, Xie & Peng, 1990)
* Eriovixia huwena Han & Zhu, 2010
* Eriovixia jianfengensis Han & Zhu, 2010
* Eriovixia laglaizei (Simon, 1877)
* Eriovixia mahabaeus (Barrion & Litsinger, 1995)
* Eriovixia menglunensis (Yin, Wang, Xie & Peng, 1990)
* Eriovixia napiformis (Thorell, 1899)
* Eriovixia nigrimaculata Han & Zhu, 2010
* Eriovixia palawanensis (Barrion & Litsinger, 1995)
* Eriovixia patulisus (Barrion & Litsinger, 1995)
* Eriovixia poonaensis (Tikader & Bal, 1981)
* Eriovixia pseudocentrodes (Bösenberg & Strand, 1906)
* Eriovixia rhinura (Pocock, 1900)
* Eriovixia sakiedaorum Tanikawa, 1999
* Eriovixia sticta Mi, Peng & Yin, 2010
* Eriovixia turbinata (Thorell, 1899)
* Eriovixia yunnanensis (Yin, Wang, Xie & Peng, 1990)

## Referències

* 1 2 «Araneidae». Museu d'Història Natural de Berna.

## Enllaços externs

* (anglès) World Spider Catalog: Eriovixia Archer, 1951 en la família Araneidae +base de dades
# Estació de Porte des Lilas

Porte des Lilas és una estació del metro de París que dona servei a la línia 3bis i la línia 11, situada al 19è arrondissement de París.
L'estació havia format part de la línia 3, però el 1971 es va crear una ampliació de la línia 3 i les estacions del tram entre Gambetta i Porte des Lilas van passar a formar part d'una nova línia de només quatre estacions anomenada línia 3bis.
# Elies de Creta

Elies de Creta (en grec antic Ἠλίας) fou un escriptor grec al qual s'atribueixen diversos llibres. Podria ser que Elies de Creta fos el bisbe (o més aviat el metropolità) de Creta que va participar en el Segon Concili de Nicea el 797, segons diu Fabricius, però sobre això no hi ha acord entre els autors. Leunclavius diu que Elies de Creta era una persona diferent del bisbe, que hauria viscut cap al segle vi. Oudin va examinar la seva obra i diu que l'escriptor va viure quatre segles després, vers el 1120 o 1130.
Les obres que se li atribueixen són:
* Comentaris sobre diverses oracions de Gregori de Nazianz. Es conserven diversos manuscrits de l'obra, escrita en grec.
* Comentaris sobre el Κλίμαξ, (Climax), o Scala Paradisi (Escala al Paradís) de Joannes o Joan, conegut com a Joan Clímac o Escolàstic. Aquest comentari existeix manuscrit, i és molt voluminós. Alguns escolis d'aquesta obra es troben en comentaristes posteriors.
* Una Responsa sobre les verges que han estat casades abans d'arribar a la pubertat. El manuscrit existent indica que l'autor era el Metropolità de Creta.
* Respostes a Dionisi el Monjo sobre set qüestions diferents.
No es coneixen altres obres d'aquest autor. Nicolau Comnè Papadopoli esmenta altres llibres que si eren d'ell, s'han perdut: Sobre la moral dels pagans, Respostes a un monjo de Corint, Als monjos d'Asea, i Als monjos solitaris.

## Referències

* ↑ 5.Elias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 9
# Emili Pallach i Carolà

Emili Pallach i Carolà (Figueres, 17 de març de 1923 - 13 de maig de 2006) fou un mestre i polític català.

## Biografia

Germà de Josep Pallach i Carolà, estudià filosofia i lletres i treballà com a mestre de francès. El 1980 ingressà al Partit dels Socialistes de Catalunya (PSC-PSOE), amb el que fou candidat per la província de Girona a les eleccions generals espanyoles de 1982, però no fou escollit. A les eleccions municipals de 1983 fou escollit regidor de l'ajuntament de Figueres, i diputat a les eleccions al Parlament de Catalunya de 1984. Al Parlament de Catalunya va formar part de les comissions d'Agricultura, Ramaderia i Pesca, de Política Territorial, del Síndic de Greuges i de Justícia, Dret i Seguretat Ciutadana. No es va presentar a la reelecció el 1988 i continuà donant classes de francès fins a la seva jubilació.

## Enllaços externs

* Butlletí de l'Associació d'Antics Diputats al Parlament de Catalunya Arxivat 2013-07-24 a Wayback Machine. on s'informa del seu traspàs.
* Candidats socialistes al Parlament a La Vanguardia, 2 de maig de 1984
* Diari de sessions del Parlament de Catalunya Arxivat 2008-10-07 a Wayback Machine. on es glossa la seva figura.
# Emulador GBA per a mòbil

És un emulador de molt ràpid i completament equipat per executar jocs de Game Boy Advance en la més àmplia gamma de dispositius Android, des de molts telèfons de gamma baixa a tauletes modernes. Emula gairebé tots els aspectes del maquinari real correctament. Aquest és, de lluny, l'únic emulador que admet l'emulació de cable d'enllaç amb la velocitat decent.

## Que és un emulador?

Un emulador de consola és un programa informàtic d'ordinador, o algun altre dispositiu de computació, que és el capaç d'emular una videoconsola, sigui casera o portàtil, de manera que el PC pugui ser utilitzat per jugar videojocs que van ser creats per una consola o desenvolupar jocs per a les mateixes. Moltes eines són utilitzades per a jocs existents altres idiomes, modificar jocs existents o desenvolupar jocs de demostració. Els emuladors de consola poden ser utilitzats a més entre consoles, fent que una consola de videojoc moderna pugui emular una més antiga.

## Funcionament del sistema dels roms

Els Emuladors executen "ROM", o el mar el contingut dels cartutxos, disquets o cintes Que es feien servir amb els Sistemes antics. Físicament al PC les ROM fill Arxius binaris Que es poden carregar a la memòria. És factible de, l'emulador. És Un Programa que fa les funcions d'una consola, per exemple La Game Boy Advance o una PDA, i la ROM és un arxiu que fa de cartutx, CD o cinta, per exemple "Mario Bros".
Anteriorment algunes ROM eren creades i eren capaços de ser emulades o "llegides" en diferents Emuladors. Poc després va ser aquest Sistema Caient en desús i amb la Ciència era actual més Difícil Construir Una Aplicació Que pogués llegir Diferents Fitxers Que es destinaven per aquest ús. Acabant amb la universalitat del ROM. Fins i tot moltes ROM d'avui dia, poden ser llegides En Una versió de l'ONU a emulador específic. Però ja no podria llegir-se i v carregar en una altra versió Més antiga i / o Recent del Mateix emulador.

## Altres maneres de fer-ho servir

Hi ha gent que vol aquesta aplicació perquè vol traduir alguns jocs, però també hi ha gent que li agrada crear jocs de zero anomenats hackroms. Tot amb la finalitat de que els jugadors tinguin una millor experiència de joc.

## Enllaços externs

* Emuladores Snes Arxivat 2016-11-21 a Wayback Machine.- roms i emuladors de Super Nintendo.
* Emulatorx Arxivat 2017-03-13 a Wayback Machine.- software multimediadors.
# Estació de Poblenou

* Aquest article tracta sobre l'estació del Metro de Barcelona. Si cerqueu l'antiga estació de RENFE, vegeu «estació de Poblenou (MZA)».
Mapa Metro Línia 4 :
Poblenou és una estació de la Línia 4 del metro de Barcelona sota el Carrer Pujades al barri del Poblenou al districte de Sant Martí de Barcelona. L'estació va entrar en servei el 1977 com a part de la Línia IV i amb el nom de Pueblo Nuevo fins que el 1982 amb la reorganització dels números de línies i canvis de nom d'estacions va adoptar el nom actual. L'accés en superfície és al Carrer Pujades - Carrer Bilbao.
Metro de Barcelona :
| Procedència/Destinació | < | Línia | > | Procedència/Destinació |
| Trinitat Nova | Llacuna | | Selva de Mar | La Pau |

## Vegeu també

* Xarxa ferroviària de Catalunya
# Estació de Plaça de Maragall

* Per a altres significats, vegeu «Estació de Maragall».
Mapa Metro Línies 9 i 10 :
Maragall o Plaça de Maragall és una estació en construcció de la L9/L10 del metro de Barcelona. En aquesta estació del Tram 3 (Zona Universitària – la Sagrera) hi tindran parada trens de la L9 i la L10. No s'ha de confondre amb una altra estació pròxima anomenada Maragall on hi paren les línies L4 i L5.
Serà de tipus pou i se situarà a la plaça homònima, a la part oest del passeig de Maragall. Donarà servei a la zona compresa entre aquest passeig i l'avinguda Meridiana. A la zona hi ha habitatges, dues escoles: una de pública (Pompeu Fabra) i una de concertada (Ramon Llull) i el Mercat del Guinardó. L'estació disposarà d'un sol accés a la plaça de Maragall, d'ascensors i d'escales mecàniques.
La previsió inicial era obrir l'estació l'any 2007, però donats diversos contratemps es va anar endarrerint la data. El mes de juny del 2011 el Departament de Territori i Sostenibilitat de la Generalitat de Catalunya va anunciar que aquest tram, encara no construït, estava paralitzat temporalment mentre es buscava finançament, evitant al mètode alemany o peatge a l'ombra utilitzat a la resta de l'obra. La previsió actual és inaugurar-la l'any 2024, un any més tard de la posada en marxa del tram comú del túnel.
    Article principal: L9 del metro de Barcelona
Metro de Barcelona :
| Procedència/Destinació | < | > | Procedència/Destinació |
| Aeroport T1 | Guinardó | Hospital de Sant Pau | La Sagrera | Can Zam |
| Pratenc | Guinardó | Hospital de Sant Pau | La Sagrera | Gorg |
| Font recorregut: PDI 2009-2018. |||||

## Vegeu també

* Línia 9 del metro de Barcelona
* Línia 10 del metro de Barcelona
* Plaça de Maragall (Barcelona)
* Estació de Maragall

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ PDI 2009-2018, pàg. 161
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «Territori i Sostenibilitat presenta els pressupostos de 2011 amb l'objectiu de reactivar l'economia». Gencat.cat. Generalitat de Catalunya, 03-06-2011. Arxivat de l'original el 2012-01-20. [Consulta: 3 juny 2011].
* ↑ «Aturat el tram central de l'L9 fins a garantir-ne el finançament». L'Avui, 04-06-2011. [Consulta: 6 juny 2011].
* ↑ «El tram central de l'L9 de metro es prepara per a la reactivació». La Vanguardia.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Xarxa ferroviària de Catalunya